钦定古今图书集成/理学汇编/学行典/第261卷 > 董养
## 钦定古今图书集成/理学汇编/学行典/第261卷 > 董养

按《晋书隐逸传》：“董养，字仲道，陈留浚仪人也。泰始初，
到洛下，不干禄求荣。及杨后废，养因游太学，升堂叹
曰：‘建斯堂也将何为乎？每览国家赦书，谋反大逆皆
赦，至于杀祖父母、父母不赦者，以为王法所不容也。

广里中地陷，有二鹅出焉，其苍者飞去，白者不能飞。
养闻，叹曰：“昔周时所盟会狄泉，即此地也。今有二鹅，
苍者边象，白者国家之象，其可尽言乎！”顾谓谢鲲、阮
孚曰：“《易》称‘知几其神乎’！君等可深藏矣。”乃与妻荷担
入蜀，莫知所终。